To år senere ble deler av veien gjennom Phantom Canyon brukt som jernbanetrasé da Florence & Cripple Creek Railroad åpnet sin nye smalsporede linje som knyttet gullgruvene til Denver & Rio Grandes (D&RG eller bare ) jernbanenett i Florence. Halvannet år etter var Midland Terminal Railways (MT) normalsporede linje ferdig, og knyttet gruvesamfunnet til Colorado Midland Railroads nettverk. Cripple Creek og Victor gruvedistrikt hadde nå to jernbaneselskaper å velge mellom, og fraktratene sank. I 1901 kom den tredje jernbanelinjen gruvedistriktet: Colorado Springs & Cripple Creek District Railway (CS&CCD - ofte kalt ). Denne banen tok en mer direkte linje til Colorado Springs. F&CC sin linje gjennom Phantom Canyon ble ødelagt av vannmasser i 1912 og ble aldri reparert. I 1920 ble lagt ned, og all trafikk gikk over Midland Terminal Railway fram til 1949 da også denne linjen ble lagt ned. I dag drives en smalsporet turistjernbane på en strekning tidligere brukt av Midland Terminal Railway - Cripple Creek & Victor Narrow Gauge Railroad.